Α.Σ. Θύελλα Ελεούσας

Ο Α.Σ. Θύελλα Ελεούσας είναι ελληνικός αθλητικός σύλλογος που εδρεύει στην Ελεούσα Ιωαννίνων. Επίσημο έτος ίδρυσης του είναι το 1958 και επίσημα χρώματά του το κίτρινο και το μαύρο. Έδρα του αποτελεί το Γήπεδο «Θεόδωρος Λώλης».

 Ιστορία 

 Ίδρυση και πρώτα χρόνια 
Ο Αθλητικός Σύλλογος Θύελλα Ελεούσας ιδρύθηκε το 1958. Αργότερα εντάχθηκε στη δύναμη και στα πρωταθλήματα της ΕΠΣ Ηπείρου. Η Θύελλα Ελεούσας ξεκίνησε από το πρωτάθλημα της Γ΄ Ερασιτεχνικής την σεζόν 1962-63. Το 1966 κατέκτησε το πρωτάθλημα Γ΄ Ερασιτεχνικής και ανέβηκε στην Β΄ Ερασιτεχνική, όπου και αγωνίστηκε τις επόμενες χρονιές. Την σεζόν 1968-69 κατάφερε να ανέβει στην Α΄ Ερασιτεχνική για πρώτη φορά στην ιστορία της.

 Δεκαετία 1970: Σκαμπανεβάσματα 
Την σεζόν 1969-70, στην πρώτη της παρουσία στην Α΄ Ερασιτεχνική, τερμάτισε στην 9η και προτελευταία θέση. Την επόμενη σεζόν (1970-71) τερμάτισε στην 10η θέση. Την σεζόν 1971-72 τερμάτισε στην 12η και τελευταία θέση στην Α΄ Ερασιτεχνική με αποτέλεσμα να γνωρίσει τον υποβιβασμό για πρώτη φορά στην ιστορία της. Την σεζόν 1972-73 συμμετείχε στον νότιο όμιλο της Β΄ Ερασιτεχνικής τερματίζοντας στην 4η θέση. Την σεζόν 1973-74 τερμάτισε στην 7η θέση του πρώτου ομίλου της Β΄ Ερασιτεχνικής. Την σεζόν 1975-76 κατέκτησε το πρωτάθλημα στον βόρειο όμιλο της Γ΄ Ερασιτεχνικής και ανέβηκε στην Β΄ Ερασιτεχνική. Την σεζόν 1976-77 κατέκτησε την 6η θέση στον βόρειο όμιλο ενώ την σεζόν 1977-78 κατέκτησε την πρώτη θέση και επέστρεψε στην Α΄ Ερασιτεχνική. Την σεζόν 1978-79 κατέκτησε την 4η θέση στον πρώτο βόρειο όμιλο της Α΄ Ερασιτεχνικής. Την σεζόν 1979-80 τερμάτισε στην 12η θέση του βορείου ομίλου της Α΄ Ερασιτεχνικής.

 Δεκαετία 1980: Η καθιέρωση 
Την σεζόν 1980-81 τερμάτισε στην 13η θέση του βορείου ομίλου της Α΄ Ερασιτεχνικής. Την σεζόν 1981-82, στον ενιαίο όμιλο πλέον της Α΄ Ερασιτεχνικής τερμάτισε στην 9η θέση. Την σεζόν 1982-83 τερμάτισε στην δεύτερη θέση ενώ παράλληλα ήταν φιναλίστ στο κύπελλο της ΕΠΣ Ηπείρου χάνοντας από τον Α.Ο. Ανατολής στα πέναλτι με 5-4 (1-1 καν. αγ. και παρ.).Την επόμενη χρονιά δεν κατάφερε να επαναλάβει ανάλογη πορεία και τερμάτισε στην 11η θέση. Την σεζόν 1984-85 τερμάτισε ξανά στην 11η θέση. Την σεζόν 1985-86 τερμάτισε στην 7η θέση. Την σεζόν 1986-87 τερμάτισε στην τρίτη θέση. Την σεζόν 1987-88 τερμάτισε πρώτη στον πρώτο όμιλο της Α΄ Ερασιτεχνικής κατακτώντας το πρωτάθλημα για πρώτη φορά στην ιστορία της. Σαν πρωταθλήτρια συμμετείχε στο ειδικό ερασιτεχνικό πρωτάθλημα. Στον 6ο όμιλο μαζί με τον Κένταυρο Βόλου, Αστέρα Καρδίτσας και τον Α.Ο. Γαρδικίου Τρικάλων κατέλαβε την πρώτη θέση και την άνοδο στις εθνικές κατηγορίες. Την ίδια σεζόν κέρδισε και το κύπελλο νικώντας τον Α.Ο. Βελισσαρίου με 1-0. Την σεζόν 1988-89 στην πρώτη της παρουσία στην Δ΄ Εθνική, συμμετείχε στον πρώτο όμιλο τερματίζοντας στην 17η θέση χωρίς να υποβιβαστεί αφού καμιά ομάδα δεν υποβιβάστηκε εκείνη την χρονιά. Την σεζόν 1989-90 συμμετείχε στον τρίτο όμιλο και τερμάτισε 16η χωρίς να υπάρξει και πάλι υποβιβασμός.

 Δεκαετία 1990: Μεταξύ Δ εθνικής και τοπικού 
Την σεζόν 1990-91 συμμετείχε στον 9ο όμιλο και τερμάτισε στην 8η θέση. Την σεζόν 1991-92 τερμάτισε στην 5η θέση του 7ου ομίλου. Την σεζόν 1992-93 τερμάτισε στην 4η θέση του 7ου ομίλου. Την σεζόν 1993-94 τερμάτισε στην 5η θέση του 7ου ομίλου που συμμετείχε. Την ίδια χρονιά βγήκε κυπελλούχος της ΕΠΣ Ηπείρου νικώντας την Προοδευτική Περάματος στον τελικό με 2-1. Την σεζόν 1994-95 συμμετείχε στον τέταρτο όμιλο τερματίζοντας στην 13η θέση και υποβιβάστηκε μετά από 7 χρόνια παρουσίας στην Δ΄ Εθνική. Την σεζόν 1995-96 κατέκτησε με άνεση το πρωτάθλημα στην Α ερασιτεχνική και κέρδισε την επάνοδο στην Δ΄ Εθνική. Παράλληλα έκανε το νταμπλ κατακτώντας και το κύπελλο νικώντας τον ΑΟ Σταυρακίου στον τελικό με 1-0. Η χρονιά επισκιάστηκε από τον θάνατο του ποδοσφαιριστή της Θύελλας Θόδωρου Λώλη που κατέρρευσε στο γήπεδο.  Την σεζόν 1996-97 τερμάτισε 9η στον 4ο όμιλο και υποβιβάστηκε ξανά στο τοπικό.Τα επόμενα χρόνια αγωνίστηκε στο τοπικό.

 Δεκαετία 2000 
Για όλη την δεκαετία αγωνιζόταν στο τοπικό. Την σεζόν 2003-04 έφθασε πολύ κοντά στο πρωτάθλημα. Τερμάτισε μαζί με την Δόξα Κρανούλας στην πρώτη θέση σε ισοβαθμία και το πρωτάθλημα κρίθηκε σε αγώνα μπαράζ μεταξύ των 2 ομάδων Η Δόξα Κρανούλας κέρδισε το μπαράζ και ανέβηκε στην Δ΄ Εθνική. Την σεζόν 2006-07 ισοβάθμησε ξανά στην κορυφή, με την Προοδευτική Περάματος αυτήν την φορά. Έχασε το πρωτάθλημα σε ισοβαθμία και ενώ έχασε μέσα στην έδρα της την τελευταία αγωνιστική από την Προοδευτική Περάματος. Τελικά ανέβηκε στην Δ΄ Εθνική σε αντικατάσταση του Σταυραετού Συρράκου που δήλωσε συμμετοχή στην Α΄ Ερασιτεχνική αντί στην Δ΄ Εθνική όπως δικαιούταν. Την σεζόν 2007-08 συμμετείχε στον 5ο όμιλο, τερματίζοντας στην 15η θέση, γνωρίζοντας τον άμεσο υποβιβασμό στο τοπικό. Την σεζόν 2008-09 έφθασε κοντά στο πρωτάθλημα ξανά αλλά τερμάτισε στην δεύτερη θέση. Την ίδια σεζόν κατέκτησε το τέταρτο κύπελλο της ιστορίας της νικώντας την ΑΕ Μικρασιατών στον τελικό (1-1 καν. αγ. και παρ. 3-2 πεν.). Την σεζόν 2009-10 κατέκτησε ξανά το πρωτάθλημα και ανέβηκε στην Δ΄ Εθνική.

 Δεκαετία 2010 
Την σεζόν 2010-11 αποχώρησε από το πρωτάθλημα και υποβιβάστηκε. Όμως μέσα στην χρονιά κατάφερε να φτάσει στον τελικό του κυπέλλου ΕΠΣ Ηπείρου αλλά έχασε από την Α.Ε. Μικρασιατών σε μια άτυπη ρεβάνς με 2-1. Την σεζόν 2011-12 ξεκινώντας με τιμωρία -6 βαθμών εξαιτίας της περυσινής αποχώρησης της,τελικά υποβιβάστηκε στην Β΄ Ερασιτεχνική. Την σεζόν 2012-13 κέρδισε άμεσα την επάνοδο της στην Α΄ Ερασιτεχνική κατακτώντας το πρωτάθλημα στον πρώτο όμιλο. Τα επόμενα χρόνια συνέχισε να αγωνίζεται στην Α ερασιτεχνική,συνήθως τερματίζοντας στις πρώτες θέσεις του πρωταθλήματος. Την σεζόν 2013-14 τερμάτισε στην 5η θέση. Στην ίδια θέση τερμάτισε και την επόμενη σεζόν (2014-15). Την σεζόν 2015-16 τερμάτισε στην τρίτη θέση. Την σεζόν 2016-17 δεν πραγματοποίησε τις καλές πορείες των προηγούμενων χρόνων και τερμάτισε στην 10η θέση. Την σεζόν 2017-18 επανήλθε στις πρώτες θέσεις του πρωταθλήματος τερματίζοντας στην 4η θέση. Την σεζόν 2018-19 τερμάτισε στην 5η θέση.

 Τίτλοι 
 Α´ κατηγορία ΕΠΣ Ηπείρου
 Πρωταθλητής (5): 1988, 1996, 2010, 2024, 2025
 Β´ κατηγορία ΕΠΣ Ηπείρου
 Πρωταθλητής (2): 1969, 1978, 2013
 Γ´ κατηγορία ΕΠΣ Ηπείρου
 Πρωταθλητής (2): 1966, 1976
 Κύπελλο ΕΠΣ Ηπείρου
 Κυπελλούχος (2): 1988, 1994, 1996, 2009

 Διαδρομή σε εθνικές κατηγορίες 
+ΧρονιάΚατηγορίαΘέσηΣχόλιο1988-89Δ΄ Εθνική17η1989-90Δ΄ Εθνική16η1990-91Δ΄ Εθνική8η1991-92Δ΄ Εθνική5η1992-93Δ΄ Εθνική4η1993-94Δ΄ Εθνική5η1994-95Δ΄ Εθνική13ηΥποβιβασμός1996-97Δ΄ Εθνική9ηΥποβιβασμός2007-08Δ΄ Εθνική15ηΥποβιβασμός2010-11Δ΄ Εθνική12ηΑποχώρησε

 Γήπεδο 
Η Θύελλα Ελεούσας αγωνίζεται στο «Θεόδωρος Λώλης». Το γήπεδο φέρει το όνομα του ποδοσφαιριστή της ομάδας Θεόδωρου Λώλη που έχασε την ζωή του στο γήπεδο.

 Μίνι βόλλευ 
Το 2016 η Θύελλα Ελεούσας δημιούργησε τμήματα μίνι βόλλευ.

 Πηγές 

 Εξωτερικοί σύνδεσμοι 

 Θύελλα Ελεούσας, παλιά σελίδα
 ΕΠΣ Ηπείρου

Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958